**E L Ő T E R J E S Z T É S**

**Hulladékszállítási tevékenységre kiírt pályázat elbírálása**

Előadó:dr. Kiss Julianna jegyző

Előterjesztést készítette: Sipos-Nagy Anita igazgatási ügyintéző

Tisztelt Képviselő-testület!

Nick Község Önkormányzatának Képviselő-testülete a Beszerzések lebonyolításával kapcsolatos eljárásrendről szóló szabályzata alapján2017. november 30-án meghívásos ajánlatkérési felhívást tett közzé Nick község területén 2018. január 1. – 2020. június 30. közötti időszakban a hulladékszállítási közszolgáltatás elvégzésére. A felhívást jelen előterjesztéshez mellékeljük.

Az ajánlatkérési felhívás megküldésre került a következő 4 vállalkozó részére:

STKH Sopron és Térsége Környezetvédelmi és Hulladékgazdálkodási Nonprofit Kft. (9400 Sopron Harkai domb 0466/31 hrsz.)

Kisalföldi Hulladékgazdálkodási Nonprofit Kft. (9200 Mosonmagyaróvár, Erkel Ferenc u. 10.)

Győri Hulladékgazdálkodási Nonprofit Kft. (9024 Győr, Orgona u. 10.)

Zalai Közszolgáltató Nonprofit Kft. (8900 Zalaegerszeg, Gasparich u. 26.)

A beadási határidő 2017. december 11-ében került megállapításra. A Győri Hulladékgazdálkodási Nonprofit Kft. jelezte, hogy a Győr Nagytérségi Hulladékgazdálkodási Önkormányzati Társulással megkötött közszolgáltatási szerződésben rögzített településeken kívül egyéb településekről származó hulladék elhelyezésére nincs lehetőségük.

A határidőig 1 ajánlat érkezett az STKH Sopron és Térsége Környezetvédelmi és Hulladékgazdálkodási Nonprofit Kft.-től. A pályázat bontásakor készült jegyzőkönyvet jelen előterjesztéshez mellékeltük.

Kérem a Képviselő-testületet ahatározati javaslat megtárgyalására és elfogadására!

Nick,2017. december 14.

Sipos-Nagy Anitask.

igazgatási ügyintéző

**Határozati javaslat:**

Nick Község Önkormányzatának Képviselő-testülete Nick község területén 2018. január 1. – 2020. június 30. közötti időszakban a hulladékszállítási közszolgáltatás elvégzésére meghirdetett pályázati eljárást eredményesnek nyilvánítja.

A közszolgáltatási szerződést az ajánlatot adó STKH Sopron és Térsége Környezetvédelmi és Hulladékgazdálkodási Nonprofit Kft.-vel (9400 Sopron, Harkai domb 0466/31 hrsz.) megköti.

Felhatalmazza a polgármestert a közszolgáltatási szerződés aláírására.

Felelős: Csorba József polgármester

dr. Kiss Julianna jegyző

Határidő: azonnal